Zoran Bognar

Zoran Bognar, pesnik, esejista, prozni pisac, književni kritičar i antologičar, rođen je 30. januara 1965. godine u Vukovaru (Hrvatska). 
Poezija Zorana Bognara prevođena je na italijanski, francuski, engleski, mađarski, nemački, švedski, slovenački, makedonski, španski, turski, jermenski, grčki, holandski, friski, poljski, rumunski, arapski, ruski i bugarski jezik. 
O književnom delu Zorana Bognara objavljeno je preko 200 eseja, kritika i studija, kao i jedna monografija (Vladan Panković i Nikica Banić: Atletsko hodočašće nad jelisejskim vodama i poljima Zorana Bognara, Užice, 2002). O poeziji Zorana Bognara pisali su mnogi veliki domaći i strani književni kritičari i pisci poput Ivana V. Lalića, Brane Petrovića, Ljiljane Šop, Bogdana A. Popovića, Zorana Gluščevića, Petera Handkea, Lorensa Ferlingetija. Lilian Her, Antonia Porpete i mnogih drugih...
Izdavačka kuća „Draganić” mu je povodom 30 godina rada objavila Izabrana dela u 7 tomova (2013-2014).
Član je Udruženja književnika Srbije i počasni član Društva pisaca Bosne i Hercegovine. Takođe, počasni je član i PEN-a Bosne i Hercegovine.
Živi i radi u Beogradu kao profesionalni književnik. Urednik je u izdavačkoj kući „Dereta”. Predsednik je Fonda „Ars Longa” za očuvanje lepih umetnosti.

Dela

Knjige poezije 
 Blues za šahovsku tablu, Književna omladina Hrvatske, Vukovar, 1986.
 Zemlja gospodari PODzemljom, Big-Ben, Sarajevo, 1987.
 Psiho-striptiz, Panpublik, Beograd, 1988.
 Isus još uvek veruje YUdi, Koneks, Beograd, 1990.
 Trgovci bioritma, Big-Ben, Sarajevo, 1990.
 Ludilo Floyda Bertholda, Koneks, Beograd, 1991.
 Miris plastičnog cveća, Koneks, Beograd, 1992. (drugo izdanje: Koneks, Beograd, 1993.)
 Ako se mrtvi jednog dana vrate, Bagdala, Kruševac, 1993. (drugo izdanje: Ex ponto, Beograd, 1994.)
 Južna strana istoka (haiku poezija), Svetovi, Novi Sad, 1993.
 Anonimna besmrtnost, Rad, Beograd, 1994. (drugo izdanje: Sfairos i Večernje novosti, Beograd, 1995).
 Novi potop, Draganić, Beograd, 1996. (drugo izdanje: Ars Longa, Beograd, 1997; treće izdanje: Arte fact, Beograd, 1997).
 Novi Nojev kovčeg, Prosveta, Beograd, 1997.
 Novi čovek, Prosveta, Beograd, 1999. (drugo izdanje: Kairos, Sremski Karlovci, 2016.)
 Elizejska trilogija, Prosveta, Beograd, 2000.
 Albedo, Dereta, Beograd, 2002.
 Aura, Dereta, Beograd, 2003.
 Alhemija, Dereta, Beograd, 2005.
 Sazvežđa ispod kože, Zalihica, Sarajevo, BiH, 2007.
 Albedo, aura, alhemija, Balkanski književni glasnik, Beograd, 2009.
 Lavirint kruga, IP Book, Beograd, 2010.
 Vukovarske elegije, Balkanski književni glasnik, Beograd, 2011. (drugo izdanje: Dobra knjiga, Sarajevo, BiH, 2012).
 Insomnija, bele noći, Draganić, Beograd, 2013. (drugo izdanje: Nova Poetika, Beograd, 2018.)
 Zebnja nam ide za petama i flertuje sa našim senkama, Balkanski književni glasnik, Beograd, 2014.
Srbijo, mogu li da budem tvoj sin, Balkanski književni glasnik, Beograd, 2019

Romani 

 Noć praznih ruku, Panpublik, Beograd, 1989. (drugo izdanje: Koneks, Beograd, 1993).
 Budno stanje sna, Naučna knjiga, Beograd, 1993.

Knjige eseja 
 Fotografije glasova, Bagdala, Kruševac, 1997.
 Ejdetske slike, Matica srpska, Novi Sad, 1998. (drugo, izmenjeno i dopunjeno izdanje: Službeni glasnik, Beograd, 2012.)
 Fotografije glasova II, KUK, Kikinda i Prometej, Novi Sad, 2002.

Hrestomatije 
 Odsjaj snažne reke (zajedno sa Farukom Dizdarevićem), hrestomatija pobednika limskih večeri poezije, Dom kulture “Pivo Karamtijević” Priboj i Međurepublička zajednica za kulturno prosvjetnu djelatnost Pljevlja, 1997. (drugo izdanje: isti izdavači, 1997; treće dopunjeno izdanje: isti izdavači, 2002.)

Manualis labor 

 Nomad beskraja (pesme 1984-2004), Dom kulture “Pivo Karamatijević”, Priboj, 2004.

Antologije 
 Novo raspeće, antologija savremene srpske poezije tragom estetskog egzorcizma 1967-2000, Rad, Beograd, 2001; Internet izdanje: časopis ”Konture” (www.konture.com), br.7, ISSN-1333-4891, Hrvatska, 2003; (drugo dopunjeno izdanje, Zalihica, Sarajevo, BiH, 2010; treće dopunjeno izdanje, Ratkovićeve večeri poezije, Bijelo Polje, Crna Gora, 2013.) 
 Tečni kristal, antologija srpskog mikroeseja XX veka, Dereta, Beograd, 2006, (drugo izdanje: Dereta, Beograd, 2011.)

Knjige na drugim jezicima 
 Il nuevo diluvio, poesie scelte 1984-1994 (traduzione in italiano a cura di: Dragan Mraovic), Bari, La Vallisa, 1995.
 Il nuevo diluvio, poesie scelte 1984-1994 (traduzione in italiano a cura di: Dragan Mraovic), Verona, Vannelli, 1997.
 La nuova arca di Noe (La corrispondenza con l’ Apocalisse): poesie – immagini, eidetiche, preghiere (traduzione in italiano di: Dragan Mraovic), Verona, Vannelli, 1998.
 Junge lyrik aus den landern ost-und sudosteuropas (koautorska knjiga sa Majom Vidmar i Urošem Zupanom); Das Hubert Burda Stipendium 1999; Aus dem Serbischen von Zarko Radakovic und Peter Handke, sowie von Elke Schwarz-Mahmuti und Aslan Mahmuti; Langenburg-Konstanz, Edition Petrarca, 2000.
 Protoclepsydra, a selection of poems by Zoran Bognar (translated by Dejan D. Markovic; editor/co-translator Jamie Reid), Vancouver, DaDaBaBy Enterprises, 2000.
 La trilogia d’Eliseo (traduzione in italiano di: Dragan Mraovic), Bari, La Vallisa, 2001.
 El nuevo diluvio (traduccion: Carmen Vegas), Belgrado, Dereta, 2002.
 La trilogie Elyseenne (traduit du serbe par Mireille Robin, Boris Lazic), Montreal, Canada, La Pyramide, 2002.
 Gedichte. – serbisch-deutsch. – Unersetzt von Lidia Zimmermann und Alexandra    Weber, Muenchen, A+G, 2003.
 Soszvezdija pod kožata. – Izbor, prepev i pogovor: Petre Bakevski. – Skopje, Terra Magica, Macedonia, 2006.
Albedo, Aura, Alchemy Translate: Dejan D. Markovich), Balkan Literary Herald, Belgrade, 2015.

Izabrana dela 

 Elizejska trilogija (IK "Draganić", Beograd, 2013)
 Albedo, aura, alhemija (IK "Draganić", Beograd, 2013)
 Insomnija, bele noći (IK "Draganić", Beograd, 2013)
 Novo raspeće (IK "Draganić", Beograd, 2013)
 Tečni kristal (IK "Draganić", Beograd, 2014)
 Fotografije glasova I-II (IK "Draganić", Beograd, 2014)
 Ejdetske slike (IK "Draganić", Beograd, 2014)

Nagrade 
Dobitnik je mnogih nacionalnih književnih nagrada od kojih izdvajamo “Pečat varoši sremskokarlovačke” (1993), “Matićev šal” (1994), “Stevan Pešić” (1994), “Blažo Šćepanović” (1996), “Rade Drainac” (1999), “Isidora Sekulić” (1999), “Srboljub Mitić” (2000), “Milutin Uskoković” (2003), „Slobodan Džunić” (2006), „Milan Bogdanović” (2009), „Dimitrije Mitrinović” (2010), Nagrada Akademije „Ivo Andrić” (2010), „Kočićevo pero” (2013), Nagrada ULUPUDS-a (2013), „Zlatni beočug” (2013), „Vasko Popa” (2013), "Jovan Skerlić" (2018); tri internacionalne nagrade: “Vannelli” (Italija, 1997), “Mediterranean Lion” (Montenegro, 1998) i “Hubert Burda” (Nemačka, 1999); kao i prestižne stipendije fondacije Ville Waldberte (Nemačka, 2002), jedne od najetabliranijih evropskih kuća pisaca u kojoj su boravili i stvarali mnogi svetski priznati pisci kao što su Tomas Man, Zbignjev Herbert, Hlebnjikov, Mihael Kriger, Ištvan Erši i mnogi drugi.

Srpski pisci
Authority control